Pous Franciskus het mikroskoop nodig om sy Kersgeskenk te sienDahlia Grybauskaite, president van Litaue, kyk deur ‘n mikroskoop na die pous se geskenk (Foto: Litaue se presidentskantoor via AP) Litaue het pous Franciskus ŉ Kersgeskenk gegee wat nie met die blote oog gesien kan word nie: ŉ geboortetoneel waar die baba Jesus kleiner is as ŉ menslike sel. Dahlia Grybauskaite, president van Litaue, het Vrydag deur ŉ mikroskoop gekyk om die replika van die krip te sien, ŉ afskrif van die toneel wat vroeër vandeesmaand deur diplomate van Litaue aan die pous geskenk is. Grybauskaite het gesê dit het wetenskaplikes en studente drie maande geneem om die piepklein krip te maak van ŉ 3D-skandering van ŉ lewensgrootte vorm. Dit is 10 000 keer verklein. Pous Franciskus sal in 2018 die Baltiese state besoek.